Gaboen se president lag beskuldigings van skynverkiesing af – praag.co.za
Die Franse eerste minister, Manuel Valls, het gesê dit is noodsaaklik om 'n duidelike verkiesingsproses te hê omdat "twyfel" bestaan.
Frankryk het sy stem by dié van die Europese Unie en Amerika gevoeg, wat reeds gevra het dat die volledige uitslae vir elke stempunt gepubliseer moet word.
Dit kom ure nadat die minister van justisie, Seraphin Moundounga, wat ook die adjunkpremier is, láát Maandag bedank het en geëis het dat die stemme oorgetel word.
Gaboen se herverkose president (foto, saam met sy vrou Sylvia) het internasionale oproepe verlede week afgelag, en gesê dit is 'n kwessie vir die land se konstitusionele hof om te besluit.
Die Europese Unie het die geldigheid van die verkiesing bevraagteken. Frankryk is besonder gretig om 'n nuwe president in die olieproduserende land aan te wys.
Op 'n vraag gedurende 'n onderhoud Woensdag of hy 'n sal toelaat dat stemme weer getel word, het Bongo aan Frankryk se RTL-radio gesê: "Wat mense moet my vra om te doen, is om die wet toe te pas. Ek kan die wet nie oortree nie."
Skrywer praagGepubliseer op 7 September 2016 7 September 2016 Kategorieë Internasionale nuus, NuusSleutelwoord Ali Bongo, Frankryk, Gaboen, olie, verkiesing